|  |  |  |
| --- | --- | --- |
|  |  |  |
| **GULBENES NOVADA PAŠVALDĪBA** | | |
| Reģ. Nr. 90009116327 | | |
| Ābeļu iela 2, Gulbene, Gulbenes nov., LV-4401 | | |
| Tālrunis 64497710, mob.26595362, e-pasts: dome@gulbene.lv, www.gulbene.lv  ­­­­­­­­­­­­­ | | |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 10.jūlijā** | **Nr. GND/2025/488** |
|  | **(protokols Nr.17; 2.p.)** |

**Par Gulbenes novada pašvaldības iepirkumu komisijas locekļa ievēlēšanu**

2025.gada 8.janvārī tika pieņemts Gulbenes novada pašvaldības domes lēmums Nr.GND/2025/2 “Par Gulbenes novada pašvaldības iepirkumu komisijas apstiprināšanu”, ar kuru tika apstiprināts Gulbenes novada pašvaldības iepirkumu komisijas sastāvs.

Uz 2025.gada 11.jūliju Gulbenes novada pašvaldības iepirkumu komisijā būs izveidojušās divas vakantas locekļu amata vietas. Pamatojoties uz Publisko iepirkumu likuma 24.panta trešo daļu, kas nosaka, ja iepirkuma paredzamā līgumcena ir lielāka par 1 000 000 *euro*, pasūtītājs izveido iepirkuma komisiju vismaz piecu locekļu sastāvā, ir nepieciešams veikt izmaiņas komisijas sastāvā, tajā ievēlot ceturto komisijas locekli.

Publisko iepirkumu likuma 24.panta pirmās daļas pirmais teikums nosaka to, ka Publisko iepirkumu likuma 8.panta pirmās daļas 1., 2., 3., 4., 5. un 6. punktā minēto iepirkuma procedūru veikšanai un šā likuma 9. un 10.pantā minēto iepirkumu veikšanai pasūtītājs izveido iepirkuma komisiju; komisijā iekļauj personas, kurām nav piemērots administratīvais sods par pārkāpumiem publisko iepirkumu un publiskās un privātās partnerības jomā — tiesību izmantošanas aizliegums — aizliegums ieņemt amatus, kuru pienākumos ietilpst lēmumu pieņemšana publisko iepirkumu un publiskās un privātās partnerības jomā vai iepirkuma līgumu, vispārīgo vienošanos, partnerības iepirkuma līgumu vai koncesijas līgumu noslēgšana, vai šā soda izpilde ir beigusies; pasūtītājs pirms iepirkuma komisijas izveidošanas vai jauna locekļa iekļaušanas iepirkuma komisijā minēto informāciju par personu iegūst publikāciju vadības sistēmā.

Pamatojoties uz Pašvaldību likuma 10.panta pirmās daļas 8.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir izveidot un reorganizēt pašvaldības administrāciju, tostarp izveidot, reorganizēt un likvidēt tās sastāvā esošās institūcijas, kā arī izdot pašvaldības institūciju nolikumus, Gulbenes novada pašvaldības domes 2023.gada 21.decembra saistošo noteikumu Nr.24 “Gulbenes novada pašvaldības nolikums” 13.4.apakšpunktu, kas nosaka, ka dome var lemt par komisiju (institūciju) izveidi atsevišķu pašvaldības funkciju vai uzdevumu veikšanai. Šādas komisijas (institūcijas) izveido noteiktu funkciju vai uzdevumu veikšanai uz noteiktu laiku, kas nav ilgāks par domes pilnvaru termiņu, vai pastāvīgi. Atsevišķu pašvaldības funkciju un uzdevumu pildīšanai dome izveido Gulbenes novada pašvaldības iepirkumu komisiju, Gulbenes novada pašvaldības iepirkumu komisijas nolikuma 3.punktu, kas nosaka, ka komisiju izveido ar domes lēmumu uz 12 (divpadsmit) mēnešu periodu; dome apstiprina komisijas priekšsēdētāju un nosaka komisijas skaitlisko un vārdisko sastāvu, atklāti balsojot: ar 12 balsīm "Par" (Ainārs Brezinskis, Artūrs Smagars, Dāvis Uiska, Gunārs Babris, Gunārs Ciglis, Guntis Princovs, Ivars Kupčs, Jānis Barinskis, Lāsma Gabdulļina, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav, Gulbenes novada pašvaldības dome NOLEMJ:

1. IEVĒLĒT Gulbenes novada pašvaldības domes deputātu **Valti Kraukli**, Gulbenes novada pašvaldības iepirkumu komisijas locekļa amatā no **2025.gada 11.jūlija.**

2. UZDOT Gulbenes novada Centrālās pārvaldes Juridiskās un personālvadības nodaļai informēt Valsts ieņēmumu dienestu par valsts amatpersonas statusu šā lēmuma 1.punktā minētajai personai.

Gulbenes novada pašvaldības domes priekšsēdētājs N.Mazūrs